CELEX: C2007/095/42
Language: et
Date: 2007-04-28 00:00:00
Title: Kohtuasi C-92/07: 16. veebruaril 2007 esitatud hagi — Euroopa Ühenduste Komisjon versus Madalmaade Kuningriik

28.4.2007   
            
            
               ET
            
            
               Euroopa Liidu Teataja
            
            
               C 95/23
            
         16. veebruaril 2007 esitatud hagi — Euroopa Ühenduste Komisjon versus Madalmaade Kuningriik
   (Kohtuasi C-92/07)
   (2007/C 95/42)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: P. J. Kuijper ja S. Boelaert)
   
      Kostja: Madalmaade Kuningriik
   Hageja nõuded
   
               —
            
            
               Tuvastada, et kuna Madalmaade Kuningriik on kehtestanud ja säilitanud elamislubade väljastamise eest makstavate lõivude kohta eeskirjad, milles ette nähtud lõivud on kõrgemad kui lõivud, mis liikmesriikide ja Norra, Islandi, Liechtensteini ning Šveitsi kodanikud peavad vastava dokumendi väljastamise eest tasuma, ning kuna Madalmaade Kuningriik kohaldab neid eeskirju Türgi kodanikele, kellel on assotsiatsioonilepingu, lisaprotokolli või otsuse nr 1/80 kohaselt Madalmaades elamisõigus, siis on ta rikkunud assotsiatsioonilepingust (1), eeskätt selle artiklist 9, lisaprotokollist (2), eeskätt selle artiklist 41 ja otsusest nr 1/80 (3), eeskätt selle artikli 10 lõikest 1 ja artiklist 13 tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         Väited ja peamised argumendid
   Komisjon väidab, et lõivumäärad, mida Madalmaad nõuavad alates 1994. aastast Türgi kodanikelt elamislubade eest, rikuvad assotsiatsioonilepingu, lisaprotokolli ja otsuse nr 1/80 standstill- ja mittediskrimineerimiseeskirju.
   Lisaprotokolli ja otsuse nr 1/80 standstill-eeskirjade kohaselt ei ole liikmesriigil lubatud võtta uut meedet, mille eesmärk või tagajärg on Türgi kodanikele assotsiatsioonilepingust, lisaprotokollist ja otsusest nr 1/80 tulenevate õiguste ja sellega tihedalt seotud elamisõiguse allutamine rangematele tingimustele. Kõnealused Madalmaade lõivumäärad rikuvad neid standstill-eeskirju, kuna neid tõsteti pärast standstill-eeskirjade jõustumist Madalmaade suhtes ning kuna need takistavad või teevad vähem atraktiivseks õiguste teostamise, mis Türgi kodanikele tulenevad assotsiatsioonilepingust, lisaprotokollist ja otsusest nr 1/80.
   Peale selle väidab komisjon, et kui Madalmaad nõuavad Türgi kodanikelt elamislubade eest lõivu tasumist, siis ei tohi need assotsiatsioonilepingu ja otsuse nr 1/80 mittediskrimineerimiseeskirjadest tulenevalt olla kõrgemad kui vastavate dokumentide eest EL kodanikelt või Norra, Islandi, Liechtensteini või Šveitsi kodanikelt nõutav lõiv.
   
      (1)  Leping assotsiatsiooni loomiseks Euroopa Majandusühenduse ja Türgi vahel, mis on heaks kiidetud ja kinnitatud nõukogu 23. detsembri 1963. aasta otsusega nr 64/732/EMÜ (EÜT 217, lk 3685; ELT eriväljaanne 11/11, lk 10).
   
      (2)  Lisaprotokoll, mis on sõlmitud nõukogu 19. detsembri 1972. aasta määrusega (EMÜ) nr 2760/72 (EÜT L 293, lk 1; ELT eriväljaanne 11/11, lk 41).
   
      (3)  Assotsiatsiooninõukogu 19. septembri 1980. aasta otsus nr 1/80 Euroopa Ühenduse ja Türgi vahelise assotsiatsiooni arengu kohta.